पाएं अपने शहर की ताज़ा ख़बरें और फ्री ई-पेपरडाउनलोड करें
दिन का पारा 43 डिग्री पर पहुंच गया है। शनिवार का दिन सीजन का सबसे गर्म दिन रहा। वहीं रात का पारा भी 23.5 डिग्री रहा। रात में भी गर्मी का असर बढ़ा है। मौसम विभाग का मानना है कि अभी 24 घंटे और तेज गर्मी पड़ेगी। इसके बाद हवा का रुख बदलेगा और बादल छाएंगे। 3 और 4 मई को तेज हवा के साथ हल्की बारिश होने की संभावना बन रही है। पिछले एक सप्ताह से गर्मी अपना असर दिखा रही है। ऐसे में एक दिन पहले शुक्रवार को जहां अधिकतम तापमान 42.5 और न्यूनतम तापमान 23 डिग्री सेल्सियस दर्ज किया गया था।
शनिवार को सुबह से ही मौसम साफ रहा और गर्म हवा चली। ऐसे में दिन और रात के तापमान में 0.5 डिग्री की बढ़ोतरी हुई। मौसम विभाग ने किसानों को सलाह दी है कि अगर हल्की बारिश हुई तो फसलों पर कीटों का प्रकोप बढ़ेगा, इस कारण किसान कीटनाशक दवा का उपयोग कर फसलों को होने वाले नुकसान से बच सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn